Държавен вестник, бр. 68, 2013 г., стр. 15

БРОЙ  68	
Д Ъ Р Ж А В Е Н  В Е С Т Н И К 	
СТР.  15  
7. УО, СО и ОО изпълняват възложените 
им задачи в съответствие с горепосочените 
регламенти, отнасящи се до Структурните 
фондове, изискванията, посочени в ОП, 
описанието на системите за управление и 
контрол съгласно чл. 71 от Регламент (ЕО) 
№ 1083/2006 и този Меморандум.
8. Без да се засягат тези разпоредби, УО, 
СО и ОО изпълняват своите задачи в пълно 
съответствие с институционалните, правните 
и финансовите системи на Република Гърция, 
както е посочено в чл. 59, пар. 3 от Регламент 
(ЕО) № 1083/2006.
9. За целите на административното изпъл­
нение на програмата УО създава, ръководи 
и се подпомага от Съвместен технически 
секретариат (наричан оттук нататък СТС) 
в съответствие с чл. 14, пар. 1 от Регламент 
(ЕО) № 1080/2006 и съгласно разпоредбите на 
ОП. Задачите са изброени в ОП, раздел 6.3, и 
включват функции по техническо управление 
и оперативни функции за изпълнението на 
програмата.
10. Съвместният комитет за наблюдение 
(наричан оттук нататък СКН) от името на 
държавите-членки има за задача да се увери 
в ефективността и качеството на изпълнение 
на ОП в съответствие с чл. 65 и чл. 66 от 
Регламент (ЕО) № 1083/2006. Всяка държава-
членка определя представители за участие в 
СКН, както е посочено в ОП, в съответствие 
с чл. 14 от Регламент (ЕО) № 1080/2006 и 
чл. 63 и 64 от Регламент (ЕО) № 1083/2006. УО 
изпраща лично до всеки член на СКН всички 
запитвания и доклади, освен ако държавата-
членка не номинира друг член в рамките на 
своята юрисдикция. 
11. Създава се Съвместен направляващ 
комитет (наричан оттук нататък СНК), имащ 
изключителната отговорност да избира опе­
рациите, които да бъдат финансирани по 
ОП. Съгласно чл. 19, пар. 3 от Регламент 
(ЕО) № 1080/2006 Съвместният направляващ 
комитет докладва пред Съвместния коми­
тет за наблюдение. СНК се председателства 
съвместно от представители, определени от 
участващите държави-членки или от техните 
заместници, и се състои от няколко членове, 
като се спазва принципът на пропорционал­
ността. Съставът му се решава от участващите 
държави-членки.
§ 2. Задължения на УО, СО, НО и ОО
1. Както е посочено в чл. 15, пар. 1 от 
Регламент (ЕО) № 1080/2006, УО е отговорен 
за управлението и изпълнението на ОП в съ­
ответствие с принципа на добро финансово 
управление съгласно чл. 27 от Регламент (ЕО, 
Евратом) № 1605/2002. Отговорностите на УО 
са посочени в раздел 6.2.1 на ОП. Съгласно 
чл. 21 от Регламент № 1828/2006 Република 
Гърция следва да представи описание на систе­
мата за управление и контрол в съответствие 
с чл. 71 от Регламент (ЕО) № 1083/2006 и в 
съответствие с образеца, посочен в Прило­
жение XII на Регламент (ЕО) № 1828/2006.
2. УО определя лице за контакт, което да 
отговаря за информацията и публичността 
и да информира Европейската комисия за 
това. Това лице трябва да участва активно 
в мрежите на Общността, които могат да 
бъдат създадени в съответствие с чл. 10 от 
Регламент (ЕО) № 1828/2006. В подкрепа на 
УО компетентните национални и регионални 
органи на всяка от държавите-членки пред­
приемат всички необходими административни 
стъпки, за да гарантират ефективното при­
лагане на всички разпоредби, основаващи се 
на Регламент (ЕО) 1828/2006, Раздел 1, и да 
сътрудничат с Европейската комисия. 
3. С цел изпълнение на чл. 60, пар. „б“ от 
Регламент (ЕО) № 1083/2006 УО ще разчита на 
системите за контрол в съответствие с чл. 16 
от Регламент (ЕО) № 1080/2006, създадени в 
тези държави-членки, на територията на които 
се намира бенефициерът. Съответните държа­
ви-членки гарантират, че всички съпътстващи 
документи, необходими за осигуряването на 
надеждна одитна пътека, отнасяща се до на­
правените разходи и извършените плащания, 
се регистрират, съхраняват в електронна фор­
ма и са достъпни, че са създадени системи 
за контрол, че се извършват верификации 
в съответствие с чл. 16 от Регламент (ЕО) 
№ 1080/2006, а също се осъществяват одити 
на ОП в съответствие с чл. 62 от Регламент 
(ЕО) № 1083/2006 съгласно изискванията на 
чл. 90 от Регламент (ЕО) № 1083/2006 и чл. 19 
от Регламент (ЕО) № 1828/2006.
4. Съгласно чл. 60, буква „ж“ от Регламент 
(ЕО) № 1083/2006 УО гарантира, че CО полу­
чава цялата необходима информация относно 
процедурите и верификациите, извършени във 
връзка с разходите за целите на сертифици­
рането, така че винаги да може да бъде взета 
предвид надеждността на системите за контрол 
и одитната пътека преди представянето на 
декларация за разходите пред Европейската 
комисия.
5. Съгласно Съвместната оперативна про­
грама Министерството на регионалното 
развитие и благоустройството на Република 
България е институцията, която подпомага 
дейността на УО по изпълнение на Програ­
мата от българска страна. Сред функциите и 
задачите на българския Национален орган е 
и тази да подпомага процеса на изпълнение, 
когато е необходимо, и да посочи свои пред­
ставители в Съвместния комитет за наблюде­
ние и Съвместния направляващ комитет по 
Програмата. По-конкретно отговорностите 
на НО са: